Jy is nou deel van 'n lewendige gemeenskap van meer as 30 000 studente en 3000 personeellede wat oor vyf kampusse in die streek vers​prei is. En jy is nou 'n lid van 'n wereldklas universiteit wat spog met een van die hoogste student-sukseskoerse in Suid-Afrika.
Terwyl jy hierdie nuwe opwindende fase van jou reis aanpak, kan jy van ons ondersteuning seker wees. Van toegang tot die nuutste tegnologie tot studentevoorligting en –welweesprogramme, die US bied 'n omvattende reeks dienste om te help verseker dat jy jou akademiese en persoonlike doelwitte behaal.
Jy sluit by die US aan in 'n baie opwindende tyd in die universiteit se geskiedenis. In 2018 vier ons die US se Eeufees en ons sien uit na jou deelname aan geleenthede en inisiatiewe wat vir die jaar beplan word.